**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2021-02-09 Nr. TAR1-27

Posėdis įvyko 2021 m. vasario 3 d. 16.00-17.00 val.

Posėdžio pirmininkas Laurynas Gečius, Klaipėdos miesto jaunimo organizacijų asociacijos „Apskritasis stalas“ deleguotas atstovas.

Posėdžio sekretorė Aistė Valadkienė, Klaipėdos miesto savivaldybės Jaunimo ir bendruomenių reikalų koordinavimo grupės jaunimo reikalų koordinatorė (grupės vadovė)

Dalyvavo: Laurynas Gečius, Eglė Deltuvaitė, Agnė Jankūnaitė, Dovilė Petraitytė, Deividas Petrolevičius, Arvydas Cesiulis, Gabija Buivydaitė, Gintarė Karevaitė, Vaida Raugelė.

DARBOTVARKĖ:.

1. Dėl 2020 m. Jaunimo reikalų tarybos ataskaitos patvirtinimo;

2. Dėl 2021 m. Jaunimo reikalų tarybos veiklos Plano parengimo;

3. Kiti klausimai.

1. SVARSTYTA. Dėl 2020 m. Jaunimo reikalų tarybos ataskaitos patvirtinimo.

L. Gečius pristatė 2020 m. Jaunimo reikalų Tarybos ataskaitą. 2020 metais vyko 8 posėdžiai. Jaunimo reikalų taryba nagrinėjo įvairias pozicijas susijusias su lytiškumo ugdymu, Covid-19 situacija, Jaunimo įnormavimo ir konsultavimu ir kt. Taip pat patvirtinto Jaunimo apdovanojimų nuostatus, Jaunimo reikalų tarybos kompensacinę ir motyvacinę tvarką, 2021 m. Jaunimo iniciatyvų prioritetus. Jaunimo reikalų tarybos nariai dalyvavo įvairiose darbo grupėse, organizavo Jaunimo apdovanojimus 2021 m. Savo veiklą aktyviai viešino Facebook socialiniame tinkle.

NUTARTA. Patvirtinti 2020 m. Jaunimo reikalų tarybos ataskaitą

2. SVARSTYTA. Dėl 2021 m. Jaunimo reikalų tarybos veiklos Plano parengimo.

L. Gečius pasakė, kad laukiami pasiūlymai planui iš Jaunimo reikalų tarybos narių. G. Kareivaitė pasiūlė į planą įtraukti daugiau priemonių, susijusių su Europos jaunimo sostinės taryba. E. Deltuvaitė pritarė, kad norėtųsi daugiau išgirsti apie planuojamą veiklą. Ji taip pat pasiūlė pristatyti projektus, kurie 2021 m. rinkosi kultūros projektuose prioritetą, susijusį su jaunimu. L. Gečius informavo, kad E. Jefimovas pasiūlė į planą įtraukti daugiau su ekologija bei rūšiavimu susijusių priemonių. A. Valadkienė informavo, kad E. Kvederis pasiūlė padaryti išplėstinį KMART ir JRT posėdį.

L. Gečius paklausė, kas turėtų dalyvauti Jaunimo iniciatyvų projektų pristatymuose. A. Valadkienė informavo, kad buvo planuojama į vasario 10-11 d. G. Kareivaitė pasakė, kad reikia datą tolinti, nes žmonės turi spėti pasiruošti. A. Valadkienė pritarė ir pasiūlė pristatymus daryti mėnesio pabaigoje.

NUTARTA. Per savaitę pateikti pasiūlymus dėl JRT veiklos plano, per dvi savaites parengti planą ir jį patvirtinti elektroniniu posėdžiu.

3. Kiti klausimai. Dėl JRT nario delegavimo į darbo grupę, susijusia su neformalaus ugdymo tinklo pertvarka.

D. Petrolevičius pristatė, kad yra kuriama darbo grupė, kurios metu bus kalbama apie Klaipėdos karalienės Luizės jaunimo centro pertvarką. E. Deltuvaitė pasiūlė į šią tarybą deleguoti pirmininką L. Gečių.

NUTARTA. Į darbo grupę deleguoti JRT pirmininką L. Gečių.

|  |  |
| --- | --- |
| Posėdžio sekretorius | Aistė Valadkienė |
|  |  |
| Posėdžio pirmininkas | Laurynas Gečius |